Ρομπέρτο Μπονινσένια

Ο **Ρομπέρτο Μπονινσένια** (γεννημένος στις 13 Νοεμβρίου 1943) είναι Ιταλός πρώην επαγγελματίας ποδοσφαιριστής που αγωνιζόταν κυρίως ως επιθετικός. Μετά τη συνταξιοδότησή του, εργάστηκε ως προπονητής ποδοσφαίρου. &#x5B;*[[Βικιπαίδεια:Εκκρεμεί παραπομπή|<span title="This claim needs references to reliable sources. (December 2020)">απαιτείται παραπομπή</span>]]*&#x5D; Ως παίκτης, έπαιξε με την εθνική ομάδα της Ιταλίας σε δύο Παγκόσμια Κύπελλα, φτάνοντας στον τελικό του 1970.

## Συλλογική καριέρα
Γεννημένος στη Μάντοβα, ο Μπονινσένια ξεκίνησε την καριέρα του στη Σέριε B (τη δεύτερη κατηγορία του ιταλικού επαγγελματικού ποδοσφαίρου) με την Πράτο τη σεζόν 1963-64. Πήρε μεταγραφή στην Ποτέντσα, που ήταν ομάδα της Σέριε B τη σεζόν 1964–65. Έπαιξε επίσης για τη Βαρέζε την περίοδο 1965–66 και για την Κάλιαρι μεταξύ των ετών 1966 και 1969, βοηθώντας την ομάδα να τερματίσει στη δεύτερη θέση της βαθμολογίας κατά τη διάρκεια της σεζόν 1968–69 της Σέριε A μαζί με τον Λουίτζι Ρίβα.  Το καλοκαίρι του 1967, η Κάλιαρι πήγε στις Ηνωμένες Πολιτείες για να παίξει στην United Soccer Association για τους Σικάγο Μάστανγκς. Ο Μπονινσένια ήταν ο πρώτος σκόρερ της ομάδας σημειώνοντας 11 γκολ σε εννέα αγώνες.  Ο Μπονινσένια απέκτησε φήμη ως ένας αποτελεσματικός επιθετικός αγωνιζόμενος στην Ίντερ και την εθνική ομάδα της Ιταλίας τη δεκαετία του 1970, παίζοντας δίπλα στον Σάντρο Ματσόλα. Στη Σέριε A, σημείωσε συνολικά 171 γκολ σε 281 αγώνες και ήταν ο πρώτος σκόρερ του ιταλικού πρωταθλήματος τις σεζόν 1970–71 και 1971–72, όταν αγωνίζονταν με την Ίντερ.
αριστερά|μικρογραφία| Ο Μπονινσένια σκοράρει για την Κάλιαρι στα τέλη της δεκαετίας του 1960
Αφού πήρε μεταγραφή στην Ίντερ το 1969, κέρδισε επίσης τον τίτλο της Σέριε A την σεζόν 1970–71 με την ομάδα και έφτασε στον τελικό του Κυπέλλου Πρωταθλητριών του 1972, όπου ηττήθηκε από τον Άγιαξ.  Πήρε μεταγραφή στη Γιουβέντους το 1976 σε αντάλλαγμα με τον Πιέτρο Αναστάσι,  και έπαιξε τρεις σεζόν για τον σύλλογο, κερδίζοντας δύο τίτλους Σέριε A, ένα Κύπελλο Ιταλίας και ένα Κύπελλο ΟΥΕΦΑ.  Αφού έφυγε από τη Γιουβέντους το 1979, ολοκλήρωσε την καριέρα του στη Βερόνα, αποσυρόμενος από το επαγγελματικό ποδόσφαιρο στο τέλος της σεζόν 1979–80 της Σέριε B. 

## Διεθνής καριέρα
Ο Μπονινσένια έκανε το ντεμπούτο του για την εθνική Ιταλίας στις 18 Νοεμβρίου 1967, σε έναν εκτός έδρας αγώνα για τα προκριματικά του Ευρωπαϊκού Πρωταθλήματος 1968 εναντίον της Ελβετίας, ο οποίος έληξε 2–2, αν και δεν κλήθηκε για το τελικό τουρνουά, το οποίο η Ιταλία κατέκτησε στην έδρα της υπό τις οδηγίες του Φερούτσιο Βαλκαρέτζι, με τον οποίο είχε αρκετές διαφωνίες κατά τη διάρκεια της καριέρας του με την εθνική ομάδα. Με την εθνική ομάδα, συμμετείχε σε δύο Παγκόσμια Κύπελλα, το πρώτο το 1970 και το δεύτερο το 1974.  Συνολικά, πέτυχε 9 γκολ σε 22 εμφανίσεις με την εθνική Ιταλίας.  

Ο Μπονινσένια ήταν μέλος της εθνικής ομάδας της Ιταλίας η οποία έφτασε στον τελικό του Παγκοσμίου Κυπέλλου του 1970 στο Μεξικό, σκοράροντας δύο γκολ στην διάρκεια του τουρνουά. Στον ημιτελικό εναντίον της Δυτικής Γερμανίας, σκόραρε ένα γκολ και αργότερα οργάνωσε το νικητήριο γκολ του Τζάνι Ριβέρα στην παράταση, το οποίο επέτρεψε στην Ιταλία να προκριθεί στον τελικό μετά από μια νίκη με 4–3. Σκόραρε το μοναδικό γκολ της Ιταλίας στον τελικό εναντίον της Βραζιλίας, τον οποίο η Ιταλία τελικά έχασε με 4–1. Αντικατέστησε τον Ριβέρα στα τελευταία λεπτά του αγώνα.  

## Στυλ παιχνιδιού
[μικρογραφία| Ο Μπονινσένια (δεξιά) παίζει για την Ίντερ το 1974 εναντίον του εμβληματικού αντιπάλου του, του ''juventino'' και μελλοντικού συμπαίκτη του [Φραντσέσκο Μορίνι.]]
Ως παίκτης, ο Μπονινσένια ήταν ένας δυνατός, ευέλικτος και ακροβατικός κεντρικός επιθετικός, γνωστός για την ικανότητα του στα τελειώματα και την ευφυΐα του στην περιοχή του πέναλτι. Ήταν ένας παραγωγικός σκόρερ, ο οποίος διέπρεπε στον αέρα, παρά το γεγονός ότι δεν ήταν ιδιαίτερα ψηλός ή επιβλητικός σωματικά. Ήταν επίσης προικισμένος με ταχύτητα, αντοχή, τεχνική ικανότητα, οπορτουνισμό και εξαιρετική συνέπεια, κάτι που τον έκανε έναν εκ των κορυφαίων Ιταλών επιθετικών της γενιάς του.  Λόγω της αλτικής του ικανότητας και της δύναμης και της ακρίβειας που είχε με το κεφάλι, ο Ιταλός αθλητικός δημοσιογράφος Τζιάνι Μπρέρα του έδωσε το παρατσούκλι «Μπονίμπα».  Παρά το ταλέντο του, κατά καιρούς επικρίθηκε ότι σαν παίκτης ήταν εγωιστής, αν και ήταν επίσης ικανός να δημιουργεί ευκαιρίες για τους συμπαίκτες του. Ήταν επίσης γνωστός για την αντιπαλότητά του εντός γηπέδου με τον αμυντικό της Γιουβέντους, Φραντσέσκο Μορίνι, που αργότερα έγινε συμπαίκτης του. 

## Στατιστικά καριέρας

### Συλλογικά

### Διεθνής

## Διακρίσεις
**Ίντερ**

* Σέριε Α: 1970–71 

**Γιουβέντους**

* Σέριε A: 1976–77, 1977–78 
* Κύπελλο Ιταλίας: 1978–79 
* Κύπελλο ΟΥΕΦΑ: 1976–77 

**Ιταλία**

* Φιναλίστ Παγκοσμίου Κυπέλλου: 1970 

**Ατομικές**

* Πρώτος σκόρερ της Σέριε A: 1970–71, 1971–72 
* Πρώτος σκόρερ του Κυπέλλου Ιταλίας: 1971–72 
* Πρώτος σκόρερ της United Soccer Association: 1967 
* Hall of Fame Ιταλικού Ποδοσφαίρου: 2023 

## Παραπομπές


## Εξωτερικοί σύνδεσμοι

*  Roberto Boninsegna  at Inter.it

Κατηγορία:Ξένοι ποδοσφαιριστές στις Ηνωμένες Πολιτείες Αμερικής
Κατηγορία:Παίκτες νικητές ΟΥΕΦΑ Γιουρόπα Λιγκ
Κατηγορία:Ποδοσφαιριστές Ελλάς Βερόνα
Κατηγορία:Ποδοσφαιριστές ΑΣ Βαρέζε 1910
Κατηγορία:Ποδοσφαιριστές Παγκοσμίου Κυπέλλου 1974
Κατηγορία:Ποδοσφαιριστές Παγκοσμίου Κυπέλλου 1970
Κατηγορία:Ποδοσφαιριστές Σέριε Β
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Κάλιαρι Κάλτσιο
Κατηγορία:Ποδοσφαιριστές Γιουβέντους
Κατηγορία:Ποδοσφαιριστές ΑΚ Πράτο
Κατηγορία:Ποδοσφαιριστές Εθνικής Ιταλίας
Κατηγορία:Ποδοσφαιριστές Ίντερ